|  |  |  |
| --- | --- | --- |
| **Logo** | Република Србија  Републички завод за статистику | ISSN 0353-9555 |
| **САОПШТЕЊЕ** | | **СЗ10** |
| број 325 - год. LXVI, 26.12.2016. | |  |
| **Статистика друштвених делатности** | | СРБ325 СЗ10 261216 |

**Корисници социјалне заштите у Републици Србији, 2015.**

У току 2015. године на евиденцији Центара за социјални рад (ЦСР) било је укупно 697.428 корисника, док је на дан 31.12. 2015. године евидентирано 557.696 корисника.

У старосној структури корисника доминирају одрасли корисници са 47,4%, следе деца са 28,4%, затим старији 14,8% и потом млади са 9,4%. У укупном броју корисника, у односу на полну структуру, доминирају жене, а само у категорији деце приметан је већи број дечака у односу на девојчице.

У 2015. години, према корисничким групама, највећи број корисника припада групацији материјално угрожених – чак 57% од укупног броја деце и 61% од укупног броја пунолетних.

У групи малолетних корисника, деца чији се родитељи споре око вршења родитељског права, јесте следећа категорија по заступљености у ЦСР (13%).

Пунолетне особе са инвалидитетом су друга група корисника по реду заступљености у ЦСР, са 11,8%. Затим следи група пунолетних „осталих“, која највише укључује пунолетне кориснике – родитеље који се споре око родитељског права 11,2%. Пунолетне особе у потреби за домским или породичним смештајем су заступљене са 10,5%.

На дан 31. децембра 2015. у ЦСР било је ангажовано укупно 3.778 радника,од којих је 82% запослено на неодређено време. Око 58% свих запослених су стручни радници (социјални радник, психолог, педагог, специјални педагог, андрагог, социолог, правник).

**1. Укупан број корисника у регистру Центара за социјални рад на активној евиденцији у 2015, према старости и полу**

|  |  |  |  |  |  |  |
| --- | --- | --- | --- | --- | --- | --- |
| Корисници по узрасту | Број корисника на активној евиденцији у току извештајног периода (01.01.2015 – 31.12.2015) | | | Број корисника на активној евиденцији 31.12.2015. | | |
| укупно | мушки | женски | укупно | мушки | женски |
|  |  |  |  |  |  |  |
| **Укупно** | **697428** | **336716** | **360712** | **557696** | **268384** | **289312** |
| Деца (0–17 год.) | 197879 | 103950 | 93929 | 155844 | 81281 | 74563 |
| Млади (18–25) | 65490 | 32687 | 32803 | 50304 | 25107 | 25197 |
| Одрасли (26–64) | 330622 | 159754 | 170868 | 265862 | 128552 | 137310 |
| Старији (65 и више год.) | 103437 | 40325 | 63112 | 85686 | 33444 | 52242 |

**2. Број радника ангажованих у Центрима за социјални рад, према стручном профилу и радном статусу, на дан 31. децембра 2015.**

|  |  |  |  |  |  |
| --- | --- | --- | --- | --- | --- |
| Стручни профил радника | Укупно | Облик ангажовања | | | |
| радни однос заснован на неодређено време | радни однос заснован на одређено време | ангажовање на обављању привремених и повремених послова | ангажовани на основу уговора о делу и ауторском делу |
|  |  |  |  |  |  |
| **Укупно** | **3778** | **3090** | **299** | **213** | **176** |
| Социјални радник | 901 | 849 | 40 | 8 | 4 |
| Психолог | 392 | 352 | 31 | 7 | 2 |
| Педагог | 226 | 201 | 18 | 5 | 2 |
| Специјални педагог | 138 | 122 | 15 | 1 | - |
| Андрагог | 11 | 8 | 3 | - | - |
| Социолог | 68 | 57 | 8 | 3 | - |
| Правник | 462 | 414 | 43 | 1 | 4 |
| Економиста | 194 | 174 | 18 | 1 | 1 |
| Политиколог | 6 | 5 | 1 | - | - |
| Друго | 1380 | 908 | 122 | 187 | 163 |

**Методолошке напомене**

У овом саопштењу Републички завод за статистику објављује основне податке о корисницима услуга социјалне заштите регистрованим у ЦСР у 2015. години: према полу и корисничким групама, као и податке о броју запослених у ЦСР према радном статусу и стручном профилу.

Подаци су преузети од Републичког завода за социјалну заштиту и односе се на територију Републике Србије.

*Центар за социјални рад* је установа социјалне заштите у којој се остварују права, примењују мере породичне и правне заштите, обезбеђује пружање услуга и обављају се и други послови у области социјалне заштите.

*Корисник* означава особу, породицу или социјалну групу у заједници која користи услуге социјалних служби у задовољавању потреба, и која без подршке тих служби не може достићи или одржати квалитет живота, или заштитити своја права. Према Закону о социјалној заштити корисници могу бити: деца, млади, одрасли и старији.

*Корисничке групе*:

Деца која користе услуге социјалне заштите могу припадати следећим корисничким групама: деца под старатељством, деца жртве насиља и занемаривања, деца са проблемима у понашању, деца са сметњама у развоју, деца чије су породице корисници материјалних давања, деца повратници/реадмисија, деца жртве трговине људима и деца чији се родитељи споре око начина вршења родитељског права.

Пунолетни корисници према коришћењу права и услуга социјалне заштите могу припадати следећим корисничким групама: жртве насиља, занемарене особе или особе у ризику од занемаривања, особе са инвалидитетом, особе са друштвено неприхватљивим понашањем, особе у потреби за домским или породичним смештајем, материјално угрожене особе, страни држављани или лица без држављанства у потреби за услугама социјалне заштите и жртве трговине људима.

Један корисник може бити евидентиран као корисник услуга више корисничких група.

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
| Контакт: nadezda.bogdanovic@stat.gov.rs, тел.: 011/24-12-922, локал 285  Издаје и штампа: Републички завод за статистику, 11 050 Београд, Милана Ракића 5  Tелефон: 011/24-12-922 (централа) • Tелефакс: 011/24-11-260 • www.stat.gov.rs Одговара: др Миладин Ковачевић, директор  Tираж: 20 ● Периодика излажења: годишња |